SĒDES PROTOKOLA PIELIKUMS

2024.gada 29.maijs protokols Nr. **12**.

**LĒMUMS Nr. 3.**

**Par valsts vietējā autoceļa V6 “Ķekava - Gaņģi” no 0,000 km līdz 3,388 km, Ķekavā, Ķekavas novadā, pārņemšanu bez atlīdzības Ķekavas novada pašvaldības īpašumā**

Izskatot Valsts sabiedrības ar ierobežotu atbildību “Latvijas Valsts ceļi”, turpmāk – Sabiedrība, 2024.gada 19.februāra vēstuli “Par valsts vietējo autoceļu nodošanu Ķekavas novada pašvaldībai” Nr.4.8/3071 (Ķekavas novada pašvaldībā, turpmāk – Pašvaldība, reģistrēts 2024.gada 19.februārī ar kārtas Nr.1-6.1/24/1054) un 2024.gada 2.maija vēstuli “Par valsts vietējo autoceļu V6” Nr.4.3/8150 (Pašvaldībā reģistrēts 2024.gada 3.maijā ar kārtas Nr.1-6.1/24/2722), **konstatēts:**

1. Pašvaldībā 2024.gada 19.februārī saņemta Sabiedrības 2024.gada 19.februāra vēstule “Par valsts vietējo autoceļu nodošanu Ķekavas novada pašvaldībai” Nr.4.8/3071, ar kuru tā informē, ka, saskaņā ar likuma “Par autoceļiem” 7.panta trešajā daļā noteiktajam un atbilstoši Deleģēšanas līgumā, kas noslēgts starp Satiksmes ministriju un Sabiedrību, doto pilnvarojumu pārvaldīt valsts autoceļu tīklu, ir izvērtējusi sekojošus Ķekavas novadā esošos valsts vietējo autoceļu posmus: V1 Valdlauči–Krogsils no 0,115 km līdz 0,910 km, no 3,532 km līdz 3,977 km un esošo blakusceļu Pievedceļš nekustamajam īpašuma “Salta” no 0,000 km līdz 0,384 km; V2 Rāmava–Katlakalns no 0,00 km līdz 3,798 km un esošos blakusceļus Pievedceļš Blāzmām no 0,000 km līdz 0,884 km, Pievedceļš Ģipšustūrim no 0,000 km līdz 1,187 km; V3 Rāmava–Baloži no 0,597 km līdz 3,710 km; V6 Ķekava–Gaņģi no 0,000 km līdz 3,388 km un valsts galvenā autoceļa A5 Rīgas apvedceļš (Salaspils–Babīte) nobrauktuve no 0,000 km līdz 0,470 km un to atbilstību piešķirtajam valsts autoceļu statusam, to turpmāko pārvaldīšanu, ierosinot minētos autoceļus izslēgt no valsts autoceļu tīkla, nododot bez atlīdzības Pašvaldības īpašumā un, lai uzsāktu minēto autoceļu nodošanu bez atlīdzības Pašvaldības īpašumā, lūdz iesniegt lēmumu par valsts autoceļu pārņemšanu bez atlīdzības Pašvaldības īpašumā;
2. Sabiedrības 2024.gada 19.februāra vēstule tika skatīta Īpašumu komitejas 2024.gada 19.marta, Attīstības komitejas 2024.gada 20.marta un Finanšu komitejas 2024.gada 21.marta sēdēs, kurās, iepazīstoties ar tās saturu un papildus iesniegto informāciju, tika pieņemti atzinumi par autoceļa V6 no 0,000 - 3,388 km (no P137 līdz A5) pārņemšanu bez atlīdzības Pašvaldības īpašumā un papildus Sabiedrībai lūgt iesniegt informāciju par autoceļa kompleksā ietilpstošajām materiālām vērtībām, kas būtu pārņemamas;
3. attiecīgi Pašvaldībā 2024.gada 3.maijā saņemta Sabiedrības 2024.gada 2.maija vēstule “Par valsts vietējo autoceļu V6” Nr.4.3/8150, ar kuru tā informē par valsts vietējā autoceļa V6 “Ķekava - Gaņģi” no 0,000 līdz 3,388 km kompleksā ietilpstošajām materiālajām vērtībām, kas būtu jāpārņem Pašvaldībai;
4. valsts vietējā autoceļa V6 posms “Ķekava - Gaņģi” no 0,000 līdz 3,388 km atrodas uz Satiksmes ministrijas nekustamā īpašuma “V6”, kadastra numurs 8070 008 1356, sastāvā esošās zemes vienības ar kadastra apzīmējumu 8070 008 1356, 5,52 ha platībā, un zemes vienības ar kadastra apzīmējumu 8070 008 1675, 0,69 ha platībā;
5. šī lēmuma konstatējošās daļas 4.punktā minētais valsts vietējā autoceļa posms un zem tā esošās zemes vienības Pašvaldībai ir nepieciešamas Pašvaldību likuma 4.panta pirmās daļas 3.punktā noteikto autonomo funkciju veikšanai – *gādāt par pašvaldības īpašumā esošo ceļu būvniecību, uzturēšanu un pārvaldību.*

**Pamatojoties uz**

* Pašvaldības likuma 4.panta pirmās daļas 3.punktu, 10.panta pirmās daļas 16.punktu un 73.panta ceturto daļu,
* kā arī, ņemot vērā Ķekavas novada domes Īpašumu komitejas 2024.gada 21.maija, Attīstības komitejas 2024.gada 22.maija un Finanšu komitejas 2024.gada 23.maija sēžu atzinumus,

**Atklāti balsojot**

ar **14** balsīm “Par” (Aigars Vītols, Andris Ceļmalnieks, Andris Vītols, Arnolds Keisters, Edgars Brigmanis, Gatis Līcis, Indra Priede, Ineta Romanovska, Juris Žilko, Karina Putniņa, Kristīne Hāze, Rihards Gorkšs, Viktorija Baire, Voldemārs Pozņaks), “Pret” – **nav**, “Atturas” – **4** (Elīna Rasnace, Inese Jēkabsone, Juris Jerums, Valts Variks),

**Ķekavas novada dome NOLEMJ:**

1. Pārņemt bez atlīdzības Ķekavas novada pašvaldības īpašumā daļu no Satiksmes ministrijai piederošā nekustamā īpašuma V6, kadastra numurs 8070 008 1356, t.i.:
   1. zemes vienību ar kadastra apzīmējumu 8070 008 1356, 5,52 ha platībā, un zemes vienību ar kadastra apzīmējumu 8070 008 1675, 0,69 ha platībā, uz kurām atrodas valsts vietējais autoceļa V6 “Ķekava - Gaņģi” posms no 0,000 līdz 3,388 km;
   2. valsts vietējā autoceļa V6 “Ķekava - Gaņģi” posmu no 0,000 līdz 3,388 km;
   3. valsts vietējā autoceļa V6 “Ķekava - Gaņģi” posmā no 0,000 līdz 3,388 km kompleksā ietilpstošās materiālās vērtības, saskaņā ar šī lēmuma pielikumu.
2. Uzdot Ķekavas novada pašvaldības iestādes “Ķekavas novada centrālā administrācija” Administratīvajai pārvaldei nosūtīt šo lēmumu Valsts sabiedrībai ar ierobežotu atbildību “Latvijas Valsts ceļi” uz e-adresi.

Sēdes vadītājs: (\*PARAKSTS) Juris Žilko

**Pielikums**

Ķekavas novada domes

2024.gada 29.maija sēdes

lēmumam Nr. 3. (protokols Nr. 12.)

Valsts vietējā autoceļa V6 “Ķekava - Gaņģi” posmā no 0,000 līdz 3,388 km kompleksā ietilpstošās materiālās vērtības:

1. Asfaltbetona segums 1,100 km;
2. Melnās grants segums 2,288 km;
3. Signālstabiņi 22 gab.;
4. Gājēju aizsargbarjeras 250 m;
5. Metāla drošības barjeras 280 m;
6. Dzelzsbetona caurtekas 47 m;
7. Plastmasas caurtekas 22 m;
8. Gājēju ietves 0,904 km;
9. Apgaismojums 25 gab.;
10. Ceļa zīmes 90 gab.

|  |  |  |
| --- | --- | --- |
| Nr. p. k. | Ceļa zīmes numurs | Skaits (gab.) |
| 1. | 323 | 15 |
| 2. | 326 | 13 |
| 3. | 519 | 1 |
| 4. | 520 | 1 |
| 5. | 521 | 1 |
| 6. | 522 | 1 |
| 7. | 535 | 6 |
| 8. | 536 | 6 |
| 9. | 541 | 4 |
| 10. | 513 | 2 |
| 11. | 121 | 2 |
| 12. | 803 | 4 |
| 13. | 113 | 2 |
| 14. | 739 | 3 |
| 15. | 201 | 4 |
| 16. | 306 | 2 |
| 17. | 106 | 1 |
| 18. | 105 | 1 |
| 19. | 104 | 1 |
| 20. | 103 | 1 |
| 21. | 902 | 1 |
| 22. | 907 | 4 |
| 23. | 906 | 6 |
| 24. | 206 | 1 |
| 25. | 801 | 2 |
| 26. | 705 | 1 |
| 27. | 904 | 1 |
| 28. | 330 | 1 |
| 29. | 850 | 2 |

Sēdes vadītājs: (\*PARAKSTS) Juris Žilko